[{"text_idx": "#000000", "text": "Kilk liigub ka Siguldas kahe vo\u0303idu kursil"}, {"text_idx": "#000001", "text": "Vilniuses peetud Leedu juunioride lahtistel meistrivo\u0303istlustel kaks esikohta saanud Tauri Kilk (Triiton) on ha\u0308sti ma\u0308nginud ka sel na\u0308dalalo\u0303pul peetaval samalaadsel turniiril La\u0308tis, Yonex Latvia Junior 2022. Sigulda spordikeskuse va\u0308ljakule tuleb maailma juunioride hetke kolmas reket pu\u0308hapa\u0308eva hommikupoolikul poolfinaaliks nii u\u0308ksikma\u0308ngus kui segapaarisma\u0308ngus."}, {"text_idx": "#000002", "text": "U\u0308ksikma\u0308ngus on Tauril loomulikult esimene asetus. Nelja parema sekka jo\u0303udmiseks tuli tartlasel pidada vaid kaks ma\u0308ngu, sest avavoorus oli ta vaba, teises aga andis kohalik sulgpallur Ilmars Jurcins talle loobumisvo\u0303idu. Kolmanda ringi kohtumises alistas Kilk ukrainlase Jehor Romanjuki 21:16, 21:7 ning veerandfinaalis klubikaaslase Hugo Themase 21:10, 21:8. Poolfinaalis tuleb meie noormehele vastu Saksamaad esindav Philipp Volovnik. Tabeli alumiselt poolelt selgitavad teise finalisti Alexander Bechs (Saksamaa) ja Madhurr Dhingra (India). Viimasega pidas veerandfinaalis kolmegeimilise kohtumise Andrei Schmidt (Triiton). Tartlane vo\u0303itis avageimi 21:19, kuid kaotas ja\u0308rgmised vo\u0303rdse tulemusega 13:21. Kolmandasse ringi ehk 16 parema sekka jo\u0303udsid eesti sulgpalluritest veel Roland Kutsei (Triiton) ja Tregert Gustav Va\u0308rv (Veeriku Badminton)."}, {"text_idx": "#000003", "text": "Kui Vilniuses vo\u0303idutses Kilk lisaks u\u0308ksikma\u0308ngule meespaarisma\u0308ngus koos Robin Schmalziga, siis seekord lo\u0308o\u0308b ta kaasa segapaarisma\u0308ngus, partneriks klubikaaslane Elisaveta Berik, kellega juunioride MM-i vo\u0303istkonnavo\u0303istluses nii mo\u0303nigi hea esitus va\u0308lja tuli. Ka Siguldas on kolmanda asetusega tartlased seni kindlad olnud \u2013 Itaaliast pa\u0308rit paari nuheldi 21:10, 21:12, Iisraeli kodanikke 21:4, 21:6. Poolfinaalis ootavad ees ukrainlased Vladislav Kunin ja Jaroslava Vantsarovska. Tabeli u\u0308lemiselt poolelt u\u0308ritavad finaali pa\u0308a\u0308seda esimese asetusega Andrei Schmidt ja Emili Pa\u0308rsim (Triiton). Ka neil on viimaseks takistuseks ukrainlased, kes veerandfinaalis lu\u0308litasid konkurentsist Hugo Themase ja Marelle Salu (Triiton)."}, {"text_idx": "#000009", "text": "Eesti juunioridel MM-il juba kaks vo\u0303itu tabelis\nEesti juunioride nelik alustas vo\u0303istkondlikku MM-i va\u0308a\u0308rt vo\u0303iduga\nEestlannad olid Bundesliga avavoorudes tegusad\nTriitoni juunioride nelik alustab ta\u0308na o\u0303htul MM-i"}]